Լենոնը շարունակել է զբաղվել երաժշտությամբ նույնիսկ The Beatles խմբի փլուզումից հետո։ 1971 թվականին լույս է տեսել երաժշտի ամենահայտնի սոլո ալբոմը՝ «Imagine»-ը։ XX դարի 70-ական թվականների սկզբին Ջոն Լենոնը և Յոկո Օնոն տեղափոխվում են Նյու Յորք։ Իսկ 1975 թվականին ամուսինները որդի են ունենում՝ Շոնին։ 1980 թվականի դեկտեմբերի 8-ին լեգենդար երաժշտի կյանքը ողբերգական ավարտ է ունենում․ նրան կրակում է ոմն Մարկ Չեպմեն Մանհեթենում գտնվող իր տան դիմաց։ Երաժիշտը մահանում է հիվանդանոցում արյան մեծ կորստից։ Այժմ Մարկ Չեպմենը ցմահ բանտարկված է ամերիկյան բանտերից մեկում։